સંસદમાં કેન્દ્રની ભાજપની સરકાર સામે અવિશ્વાસનો પ્રસ્તાવ રજૂ કરાયો ત્યારથી જ એનડીએના ઘટક પક્ષ અને ભાજપના સૌથી જૂના સાથીદાર એવા શિવસેનાએ નખરા કરવાનું શરુ કરી દીધું હતું. શિવસેના આ વિશ્વાસના મત વખતે સંસદમાં ભાજપનો સાથ આપશે કે નહી આપે, ગેરહાજર રહેશે કે યુપીએને ટેકો આપશે તેવી ચર્ચાઆે પુરજોશમાં ચાલી હતી. સેનાના સંસદસભ્યો પણ હાઈ કમાન્ડના આદેશની રાહ જોતાં હતા અને ખરા સમયે જ શિવસેના સંસદમાં ગેરહાજર રહી, જોકે શિવસેનાના સાંસદોના મતની જરુરત ભાજપને નથી જ. ભાજપ પાસે પોતાના સાંસદો બહુમતી પુરવાર કરવા માટે પૂરતા છે.